CELEX: 62021TN0784
Language: fi
Date: 2021-12-20 00:00:00
Title: Asia T-784/21: Kanne 20.12.2021 – NP v. komissio

14.2.2022   
            
            
               FI
            
            
               Euroopan unionin virallinen lehti
            
            
               C 73/55
            
         
      Kanne 20.12.2021 – NP v. komissio
      (Asia T-784/21)
      (2022/C 73/70)
      Oikeudenkäyntikieli: ranska
      
         Asianosaiset
      
      
         Kantaja: NP (edustaja: asianajaja: C. Mourato)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission (AIPN) 8.2.2021 tekemän päätöksen siltä osin kuin siinä on osittain hylätty työpaikkakiusaamiseen, josta Euroopan komissio on henkilöstösääntöjen 12 a artiklan 1-3 kohdan nojalla vastuussa, perustuvat, kantajan 2.10.2020 esittämät vaatimukset erityisesti, koska päätöksessä ei ole otettu huomioon marraskuusta 2014 alkaen jatkunutta työpaikkakiusaamista, koska siinä on tehty ilmeisiä virheitä väitettyjä tosiseikkoja arvioitaessa, koska siinä ei ole tehty kaikkia asianmukaisia johtopäätöksiä, koska avustamisvelvollisuutta ei ole noudatettu ja koska siinä on kieltäydytty aloittamasta kantajan näkymättömän aivovamman tunnustamismenettelyä ennen työkyvyttömyyttä seuraavaa työhön paluuta koskevaa menettelyä ja koska siinä on kieltäydytty määrittämästä henkilöstösääntöjen 1 d artiklan 4 kohdan ja 33 artiklan, henkilöstösääntöjen liitteessä VIII olevan 15 artiklan ja komission 7.4.2004 antaman päätöksen C(2004) 1318 mukaisesti hänen työhönsä kuuluvien olennaisten tehtävien suorittamiseen liittyviä kohtuullisia mukautuksia, kuten lääketieteellisiin syihin perustuva osa-aikatyö, etätyö ja kertauskoulutus
               
            
                  —
               
               
                  velvoittamaan Euroopan komission maksamaan kantajalle 40 000 euroa korvauksena tämän johdosta aiheutuneesta henkisestä kärsimyksestä
               
            
                  —
               
               
                  velvoittamaan Euroopan komission maksamaan kantajalle 106 649,02 euroa korvauksena taloudellisesta vahingosta, jota tämän johdosta on aiheutunut 31.12.2021 mennessä, tämän kuitenkaan rajoittamatta kantajan oikeutta vaatia taloudellisen vahingon, jota kantaja kärsii 1.1.2022 ja vaaditun työhön paluun välisenä aikana, kattavan korvauksen arvioimista uudelleen
               
            
                  —
               
               
                  velvoittamaan vastaajan korvaamaan oikeudenkäyntikulut Unionin yleisen tuomioistuimen työjärjestyksen 134 artiklan mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste perustuu siihen, että useat Euroopan komission työterveysyksikön virkamiehet ovat kiusanneet kantajaa, että huolenpitovelvollisuutta on jätetty noudattamatta ja syrjintäkiellon periaatetta ja suhteellisuusperiaatetta on loukattu siinä yhteydessä, kun kantaja marraskuussa 2014 alkaneen työkyvyttömyytensä jälkeen pyysi saada palata työhön, että väitettyjä tosiseikkoja arvioitaessa on tehty ilmeisiä virheitä ja että avustamisvelvollisuutta ja velvollisuutta aloittaa kantajan vamman tunnustamismenettely, joka on käytävä ennen hänen työhön palaamiseensa tähtäävää menettelyä, ei ole noudatettu.
               
            
                  2.
               
               
                  Toinen kanneperuste perustuu siihen, että edellä mainitun työpaikkakiusaamisen johdosta vaaditaan korvausta.